इस अवसर पर बोलते हुए, राष्ट्रपति ने कहा कि पुस्तकालय ऐसी सामाजिक संस्थाएं हैं जो ज्ञान और सूचना का कोष हैं। इनका लक्ष्य है व्यक्ति को खुद को तथा इस विश्व को समझने में सहायता देकर उस समाज में सुधार लाना, जिसका वह हिस्सा है। पुस्तकालय सभी को ज्ञान तक आसानी से पहुंचने में सहायता देते हैं। सार्वजनिक पुस्तकालय को प्राय: ‘जनता का विश्वविद्यालय’ कहा जाता है क्योंकि यह उम्र, लिंग अथवा कौशल स्तर में भेदभाव किए बिना समाज के सभी वर्गों को उपलब्ध होता है। इस प्रकार, ज्ञान तक पहुंच के लोकतंत्रीकरण द्वारा, पुस्तकालय लोगों के समावेशी और सतत् विकास को बढ़ावा देने में योगदान देते हैं।